Avtogollar «Barselona»ga yirik g‘alaba keltirdi

Chempionlar ligasi 1/4 finalida «Barselona» «Roma»ni qabul qildi. «Kamp Nou» stadionida kechgan uchrashuv mezbonlarning 4:1 hisobidagi g‘alabasi bilan yakunlandi. 
O‘yinning 38-daqiqasida hisob ochildi: «Barselona» Daniele De Rossi o‘z darvozasini ishg‘ol etib qo‘yishi evaziga oldinga chiqdi. Rimliklar jamoasi sardori Andres Inestaning uzatmasini qaytarishga urinaturib, to‘pni Allison qo‘riqlayotgan darvozaga yo‘naltirdi. 
«Roma»ning yana bir futbolchisi Kostas Manolas ham ikkinchi bo‘limda avtogol muallifi bo‘ldi. Samuel Yumtiti bergan zarbadan keyin to‘p ustunga tegib qaytdi va Manolasga tegib yana darvozaga yo‘naldi - 2:0. 
«Barselona»ning uchinchi goli 59-daqiqada urildi, bu vaziyatda Alison Luis Suaresning kuchli zarbasini qaytardi, ammo to‘pga birinchi bo‘lib Jyerar Pike yetib keldi va darvozabonni osonlik bilan dog‘da qoldirdi. 
80-daqiqada Edin Djyeko bitta gol urib hisobni qisqartirdi, ammo o‘yin yakunlanishi arafasida Suares himoyachilar xatosidan foydalanib o‘z nomini tabloga yozdirib qo‘ydi - 4:1. 
«Roma» va «Barselona» o‘rtasidagi javob uchrashuvi 10 aprel kuni Rimda bo‘lib o‘tadi.
Chempionlar ligasi

1/4 final

Birinchi o‘yin
Barselona – Roma 4:1 (1:0, 3:1)
Gollar: 1:0 – 38, avtogol de Rossi, 2:0 – 55, avtogol Manolas, 3:0 – 59 Pike, 3:1 – 80 Djyeko, 4:1 – 87 Suares.

Barselona – ter Stegen, Pike, Alba, Nelson Semedu, Umtiti, Serdji Roberto (Andre Gomesh, 83), Buskets (Paulino, 67), Rakitich, Inesta (Denis Suares, 85), Messi, Suares.

Roma – Alisson, Fasio, Kolarov, Bruno Peres, Manolas, Strotman, de Rossi (Defrel, 77), Florentsi (El-Shaaravi, 72), Pellegrini (Gonalon, 60), Perotti, Djyeko.

Ogohlantirishlar: Kolarov (44), Strotman (86).